[ca] La present tesi titulada "Anàlisi del canvi global a la Baixa Casamance i els seus efectes sobre el territori i els sòls de la commune de Mlomp (sud-oest del Senegal, Àfrica de l'oest)" té com a objectiu general analitzar les principals forces motriu del canvi global (CG) que afecten la zona d'estudi i les manifestacions més notòries. El CG es caracteritza per un conjunt de factors biofísics i socioeconòmics que tenen lloc a escala planetària, ocasionen canvis profunds en els socioecosistemes, són de gran abast i s'estan succeint a gran velocitat. L'Àfrica de l'oest és considerada un dels principals hotspot del CG, ja que les formes d'organització de les societats locals són vulnerables al CG. El paisatge de la Baixa Casamance (BC) està format per l'estuari que banya la regió amb els seus incomptables braços que recorren les valls, tot vorejant els altiplans. L'entorn, juntament amb un clima favorable, permeten la presència de boscos de manglar i el cultiu d'arròs inundat als fons de vall. Aquest és un cultiu tradicional a la BC practicat per la població Diola des de fa uns segles, basat en un maneig del sòl adaptat a les característiques edàfiques, dessalant els sòls mitjançant un sistema de dics antisal. La societat Diola, de caràcter primordialment agrícola, igualitària i arrelada al territori, aconseguia una autosuficiència alimentària propiciada pel cultiu d'arròs i pels diferents serveis ecosistèmics de la zona. Fa unes dècades, però, hi ha una elevada inseguretat alimentària al Senegal fruit del CG que es tradueix en dependència cap a les importacions de cereals. Per això calen esforços per comprendre les mutacions que pateix el sector agrícola, així com per incrementar la productivitat agrícola local. Es pretén abordar el CG i les seves implicacions a la BC, abocant-hi llum sobre la naturalesa, les causes i l'abast. Els objectius específics de la tesi són: a) Reconstruir la història ambiental de les darreres dècades per detectar, descriure i analitzar els principals factors socioeconòmics i biofísics amb els quals es manifesta el CG a la BC; b) Incorporar percepció i coneixement local en l'anàlisi del CG que ajudaran a comprendre les especificitats locals; c) Quantificar el canvi d'usos i cobertes del sòl (LUCC) entre 1969 i 2016 a la commune de Mlomp (SO de la BC) mitjançant l'anàlisi diacrònica cartogràfica; d) Avaluar l'impacte del LUCC i dels canvis socioeconòmics en les propietats fisicoquímiques dels sòls de la commune de Mlomp com a indicadors del canvi local. La tesi exposa com el canvi climàtic està ocasionant una reducció de les precipitacions i un increment de les temperatures; s'analitzen els canvis socioeconòmics (colonialisme, capitalisme, canvis culturals, etc.) i com aquests afecten fortament la vida sociocultural de la regió des del període colonial. S'ha quantificat el LUCC a la commune de Mlomp entre 1969 i 2016, on s'ha vist que l'activitat agrícola ha patit una davallada constant, mentre que les formacions arbrades han vist incrementada la seva superfície després d'haver patit una davallada entre 1969 i 1986. I, finalment, pel que fa als sòls agrícoles s'observa una reducció de les parcel·les cultivades així com la gran influència que els dics antisal tenen sobre les propietats fisicoquímiques dels sòls. Aquests dics s'han vist degradats per factors socioeconòmics com la migració rural, l'escolarització o la monetització de la societat local. Els resultats de la percepció local del CG coincideix amb l'anàlisi del CG realitzat. L'enfocament holístic ha permès comprendre millor la dinàmica de l'evolució de la zona d'estudi i es ressalta la necessitat de continuar fent estudis a escala local amb un focus en els sòls com a peça clau per la seguretat alimentària.

[en] The present thesis is titled "Analysis of global change in Lower Casamance and its effects on the territory and soils of the commune of Mlomp (South-West Senegal, West Africa)" and its general objective is to analyze the main driving forces of global change (GC) with effects on the study area. GC is characterised by a set of biophysical and socio-economic factors occurring on a planetary scale, involving profound, far-reaching and fast-moving changes on the socioecological systems. West Africa is considered one of the main hotspots of CG, as the forms of organization of local societies are vulnerable to GC. The landscape of Low Casamance (LC) is formed by an estuary that washes the region with countless branches running through the flat areas and bordering the plateaux. The surroundings and a propitious climate favour the presence of mangrove forests and the cultivation of flooded rice at the valleys. Rice is a historical crop in LC, which has been practised mainly by the Diola community for several centuries and is based on soil management that is adequately adapted to the environmental characteristics. Moreover, the traditional anti-salt dykes that are built allow desalinating the soils. The Diola community is primarily agricultural, egalitarian and deeply rooted in the territory. In the past, they were able to achieve food self-sufficiency thanks to rice cultivation and the ecosystem services provided by the environment. In the last decades, a high level of food insecurity has been detected due to the effect of the GC in Senegal. This has led to dependence on cereals imports. These are the reasons why it is important to analyze the mutations occurred in the agricultural sector. This will also help to increase the agricultural productivity in the context of the GC. This thesis aims to address the GC implications on the LC focusing on the environmental changes, its causes and scopes. The specific objectives of this thesis are: a) Historical environmental reconstruction, including the last decades, to detect, describe and analyze the main socioeconomic and biophysic factors that affect the GC in LC. b) Comprehend the study area specifications, including the local perception and knowledge. c) Quantify the land use and land cover change (LUCC) between 1969 and 2016 in the Mlomp commune (South-west of LC) via the cartographic diachronic analysis. d) Assess the impact of LUCC and socio-economic changes on the physicochemical properties of soils in the commune of Mlomp as indicators of local change. The current thesis points how climate change is causing a reduction in rainfall and an increase in temperatures in LC. Also, it shows how the regional socio-cultural life has been strongly affected by the socio-economic driving forces (colonialism, capitalism and cultural changes) since the colonial period. The evaluation of the LUCC in the Mlomp commune between 1969 and 2016 shows that the agricultural activity has suffered a steady decline while woodland formations in the area have increased after having suffered a reduction between 1969 and 1986. Finally, the soil analysis has been revealed a reduction in cultivated plots and the great influence by the anti-salt dykes in the physicochemical properties of soils. These dykes have been degraded due to socio-economic factors such as rural migration, schooling or the monetisation of local society. The results of the local perception of the GC coincide with those of the GC analysis carried out. The holistic approach has allowed a better understanding of the dynamics of the LC in a comprehensive manner. Also, it is highlighted the need to continue studying the GC effects at local scale with a special focus on soils as a key to increase food security.